Dan kad su opljačkali Banku Engleske

***Dan kad su opljačkali Banku Engleske*** jest britanska kriminalistička drama snimljena 1960. u režiji Johna Guillermina. Scenarij su napisali Howard Clewes i Richard Maibaum a baziran je na romanu Johna Brophyja. Uloga Petera O'Toolea u ovom filmu omogućila mu je da dobije angažman kao glavni glumac u filmu Lawrence od Arabije samo dvije godine nakon. Radnja se odvija u Londonu na samom početku 20. vijeka, 1901. godine. Tri osobe imaju misiju da uime organizacije IRA-e ukradu svo zlato iz sefova Engleske Banke. Norgate (Aldo Ray), njihov vođa, otkriva slabu tačku: stari zaboravljeni kanalizacijski sistem koji se nalazi ispod samih sefova.

## Radnja 
Početkom 20. vijeka, dok se Irska bori za nezavisnost, Charles Norgate, amerikanac irskog porijekla, stiže u London da isplanira pljačku Banke Engleske, koja nikad prije nije bila opljačkana u dvjestogodišnjoj historiji. Iris Muldoon, udovica čiji je muž Michael poginuo u pokušaju irskih pobunjenika da preuzme Armory, prethodno poslana u New York da unajmi Norgatea u ime pokreta, koji ima želju da opljačka milione funti iz banke kao dio političke ofanzive. Norgate, koji je nekad bio inženjer rudarstva, pridobija povjerenje pobunjenika pošto izjavljuje da on još vuče korijene iz Irske. Iako mu je rečeno da je banku nemoguće opljačkati, odlučuje pronaći slabu tačku. Norgate postaje prijatelj s kapetanom Montyjem Fitchem i nakon što on izražava interes o arhitekturi banke, Fitch mu otkriva da muzej drži nacrte banke, arhitekta *sir* Johna Soanea. U muzeju Norgate provaljuje u pretinac u kojem se nalaze nacrti. Walsh, jedan od pobunjenika koji ne voli Norgatea, vjeruje da je nemoguće provaliti u sef i pokušava pričati sa gđom Muldoon, u koju je zaljubljen, i uvjeriti je da napusti pokret zajedno s njim, ali ona odbija. Iako je imala ljubavnu aferu s Norgateom u New Yorku, više ne želi imati ikakvu vezu ni s njim. Norgate uspijeva uz pomoć Fitcha pogledati sefove i shvata da svi stražari koračaju istim tempom. Brojanjem koraka otkriva koliko je hodnik dug. Kad je pronašao da je banka puna pacova i da zbog toga pod ima pojačanja, on odlazi prikupiti podatke o kanalizaciji iz lokalnog departmana i otkriva da podzemna rijeka, koja je bila preusmjerena prije 40 godina, protječe ispod banke. Norgate upoznaje starog "Toshera," beskućnika koji živi pored rijeke Temze, ubjeđuje "Toshera" da mu pokaže gdje je rijeka bila preusmjerena. Grupa kupuje obližnje skladište i kopaju sve do rijeke. Oni planiraju prokopati tunel dug deset metara tokom prvog vikenda u augustu, dok se ponedjeljak u banci slavi kao praznik. Kapetan Fitch, koji je trebao biti na službi, postaje sumnjiv Norgateu i saznaje da je napustio svoj hotel. Dok je kopao, Walsh udara u plinsku cijev pijukom i svjetla se na trenutak gase, ali Norgate začepljuje rupu komadom drveta i blatom. Fitch naređuje čuvaru g. Greeneu, da otvori vrata sefa, ali jedino se može otvoriti ako su prisutna sva tri čuvara, čiji se ključevi moraju koristiti istovremeno, ali jedan od njih, g. Peabody, na godišnjem je odmoru. Fitch zatim naređuje da se Peabody pronađe i dovede do sefa. U međuvremenu, O'Shea, jedan od pobunjenika, najavljuje da se uskoro treba donijeti novi zakon pod nazivom Irish Home Rule i mora se stati s pljačkom kako ništa ne bi omelo donošenje novog zakona. Gđa Muldoon uvjerava Walsha da ode i javi Norgateu o promjeni plana. Walsh dolazi do Norgatea, ali on je već skoro probio pod ispod sefa, i zapanjen sa zlatnim polugama koje je pronašao tamo, Walsh mu ništa ne govori. Oni kradu milion funti vrijedno zlato i kad su se pripremali da raznesu vrata, da bi došli do Cohouna, još jednog člana grupe koji je trebao čekati sa čamcem, pojavljuje se gđa. Muldoon i saopćava da je rekla Cohounu da ide. Uprkos njenim molbama, Walsh i Norgate odlučuju natovariti zlato na kolica i odvesti ga do skladišta. Nakon toga Fitch i ostali stražari otvaraju vrata sefa, pošto su pronašli Peabodyja. Na ulici, u trenutku kad prolazi policajac, zlatne poluge ispadaju iz kolica, koja je Walsh u svoj pohlepi prepunio. U trenutku kad Norgatea odvode u policijsko auto s lisicama na rukama, gđa Muldoon gleda ga sa suzama u očima i odlazi.

## Uloge 
* Aldo Ray – Charles Norgate
* Elizabeth Sellars – Iris Muldoon
* Peter O'Toole – kap. Monty Fitch
* Kieron Moore – Walsh
* Albert Sharpe – Albert Tosher Sparrow
* Joseph Tomelty – Cohoun

## Reference 
## Vanjski linkovi 
* 
* *Dan kad su opljačkali Banku Engleske* na amctv.com
* *Dan kad su opljačkali Banku Engleske* na tcm.com

Kategorija:Filmovi iz 1960.
Kategorija:Filmovi na engleskom jeziku
Kategorija:Britanski filmovi
Kategorija:Britanski historijski filmovi
Kategorija:Britanski kriminalistički filmovi
Kategorija:Filmovi u režiji Johna Guillermina
Kategorija:Filmovi zasnovani na romanu
Kategorija:Filmovi o pljački
Kategorija:Filmovi s radnjom u 1901.
Kategorija:Filmovi s radnjom u Engleskoj
Kategorija:Filmovi s radnjom u Londonu
Kategorija:Filmovi Metro-Goldwyn-Mayera